《求陈和叔草书千文》
宋代·韦骧

伯英临池池水黑，世称草圣真无敌。逸少奇踪昔所珍，曾为换鹅书道德。

晚有张颠尤怪伟，意自公孙剑中得。由来传播千百年，笔法至今为准的。

近时此学虽彫零，妙绝何尝虚赏识。唯公气格出天然，挥扫能兼古人迹。

纵如烟海鱼龙游，俊若秋天鹰隼击。斡旋舒惨在术内，心通手应难窥测。

曩传法帖久已寘，安得千文饱矜式。越溪明楮白于霜，昼永愿公飞电墨。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。